สวัสดีค่ะ พอดีอยากมีน้องค่ะ หนูฝังยาคุมกำเนิดได้1ปี3เดือนแต่ไม่เคยมีประจำเดือนเลยแล้วเอาออกวันที่ 18 มิถุนายน2562ที่ผ่านมาค่ะ อยากถามว่านานไหมค่ะกว่าประจำเดือนจะมา แล้วอยากทราบว่ามียาปรับฮอร์โมนตัวไหนที่ทานปรับฮอร์โมนตอนนี้ได้ไหมค่ะ (อยากทราบว่ากินยาปรับฮอร์โมนตัวไหนดีค่ะ)
สวัสดีค่ะ การที่ไม่มีประจำเดือนมา ถือเป็นผลข้างเคียงของยาฝังคุมกำเนิดที่สามารถพบได้ ซึ่งเกิดจากผลของยาฝังคุมกำเนิดที่ไปทำให้เยื่อบุโพรงมดลูกฝ่อบางลง แต่ไม่ได้อันตรายอะไร และไม่มีผลทำให้บุตรยากแต่อย่างใด และเมื่อถอดยาฝังคุมกำเนิดออกแล้ว ประมาณ 1-3 เดือนหลังจากนั้น การทำงานของรังไข่และประจำเดือนก็จะกลับมาเป็นปกติ และมีโอกาสที่จะตั้งครรภ์ได้ต่อค่ะ ไม่จำเป็นต้องทานยาปรับฮอร์โมน เพราะอาจไปมีผลต่อการทำงานของรังไข่ ทำให้การตั้งครรภ์อาจเกิดช้าขึ้นไปอีกนอกจากนี้ แนะนำให้ทานกรดโฟลิกเสริม เพราะเมื่อเกิดการตั้งครรภ์ขึ้น กรดโฟลิกจะช่วยป้องกันไม่ให้ตัวอ่อนทารกเกิดความผิดปกติของการสร้างระบบประสาท จึงลดความเสี่ยงในการแท้งได้ และควรทานอาหารที่เป็นประโยชน์ต่างๆ ให้ครบ 5 หมู่ งดชา กาแฟ และแอลกอฮอล์ รวมถึงการอยู่ใกล้ผู้ที่สูบบุหรี่ด้วยค่ะ